CELEX: 32017D0009
Language: ro
Date: 2017-01-04 00:00:00
Title: Decizia de punere în aplicare (UE) 2017/9 a Comisiei din 4 ianuarie 2017 de autorizare a anumitor laboratoare din Maroc și Taiwan să efectueze teste serologice de control al eficacității vaccinurilor antirabice la câini, pisici și dihori domestici [notificată cu numărul C(2016) 8803] (Text cu relevanță pentru SEE. )

6.1.2017   
            
            
               RO
            
            
               Jurnalul Oficial al Uniunii Europene
            
            
               L 3/32
            
         DECIZIA DE PUNERE ÎN APLICARE (UE) 2017/9 A COMISIEI
   din 4 ianuarie 2017
   de autorizare a anumitor laboratoare din Maroc și Taiwan să efectueze teste serologice de control al eficacității vaccinurilor antirabice la câini, pisici și dihori domestici
   
      
         [notificată cu numărul C(2016) 8803]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3 alineatul (2),
   întrucât:
   
               (1)
            
            
               Decizia 2000/258/CE desemnează Agence française de sécurité sanitaire des aliments (AFSSA) din Nancy, Franța, ca fiind instituția specifică responsabilă cu stabilirea criteriilor necesare standardizării testelor serologice de control al eficacității vaccinurilor antirabice. AFSSA este în prezent integrată în cadrul Agence nationale de sécurité sanitaire de l'alimentation, de l'environnement et du travail (ANSES) din Franța.
            
         
               (2)
            
            
               Decizia 2000/258/CE prevede, inter alia, că ANSES este însărcinată cu evaluarea laboratoarelor din țările terțe care au depus o cerere de autorizare pentru efectuarea de teste serologice de control al eficacității vaccinurilor antirabice.
            
         
               (3)
            
            
               Autoritatea competentă din Maroc a înaintat o cerere de aprobare a laboratorului „Service du Contrôle et des Expertises de l'Office National de Sécurité Sanitaire des Produits Alimentaires” din Rabat, iar ANSES a elaborat și a transmis Comisiei un raport de evaluare favorabil din data de 19 octombrie 2016 pentru acest laborator.
            
         
               (4)
            
            
               Autoritatea competentă din Taiwan a înaintat o cerere de aprobare a laboratoarelor „Epidemiology Research Division” (Direcția de cercetare epidemiologie) și „Biologics Division” (Direcția produse biologice) ale „Animal Health Research Institute” (Institutul de cercetare pentru sănătatea animalelor) din New Taipei City, iar ANSES a elaborat și a transmis Comisiei un raport de evaluare favorabil din data de 19 octombrie 2016 pentru cele două laboratoare.
            
         
               (5)
            
            
               Prin urmare, laboratorul „Service du Contrôle et des Expertises de l'Office National de Sécurité Sanitaire des Produits Alimentaires” din Rabat, precum și laboratoarele „Biologics Division” și „Epidemiology Research Division” ale „Animal Health Research Institute” din New Taipei City ar trebui să fie autorizate să efectueze teste serologice de control al eficacității vaccinurilor antirabice la câini, pisici și dihori domestici.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   În conformitate cu articolul 3 alineatul (2) din Decizia 2000/258/CE, următoarele laboratoare sunt autorizate prin prezenta să efectueze teste serologice de control al eficacității vaccinurilor antirabice la câini, pisici și dihori domestici:
   
               (a)
            
            
               Laboratorul „Service du Contrôle et des Expertises de l'Office National de Sécurité Sanitaire des Produits Alimentaires”
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MAROC
                        
                     
         
               (b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         
               (c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         Articolul 2
   Prezenta decizie se aplică de la 1 februarie 2017.
   Articolul 3
   Prezenta decizie se adresează statelor membre.
   
      Adoptată la Bruxelles, 4 ianuarie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 79, 30.3.2000, p. 40.